CELEX: 62013CN0384
Language: da
Date: 2013-07-05 00:00:00
Title: Sag C-384/13: Anmodning om præjudiciel afgørelse indgivet af Tribunal Supremo (Spanien) den 5. juli 2013 — Estación de Servicio Pozuelo 4, S.L. mod GALP Energía España S.A.U.

21.9.2013   
            
            
               DA
            
            
               Den Europæiske Unions Tidende
            
            
               C 274/9
            
         Anmodning om præjudiciel afgørelse indgivet af Tribunal Supremo (Spanien) den 5. juli 2013 — Estación de Servicio Pozuelo 4, S.L. mod GALP Energía España S.A.U.
   (Sag C-384/13)
   2013/C 274/15
   Processprog: spansk
   
      Den forelæggende ret
   
   Tribunal Supremo
   
      Parter i hovedsagen
   
   
      Sagsøger: Estación de Servicio Pozuelo 4, S.L.
   
      Sagsøgt: GALP Energía España S.A.U.
   
      Præjudicielle spørgsmål
   
   
               1)
            
            
               Kan en aftale som den i hovedsagen omtvistede, hvorefter der til fordel for leverandøren af olieprodukter stiftes en ret til bebyggelse og bygninger for en periode på 45 år, mod at denne opfører en tankstation og bortforpagter den til grundens ejer for et tidsrum, der svarer til denne rettighed, med pålæg om eksklusivt køb i den samme periode, anses for at være af uvæsentlig betydning og for ikke at være omfattet af forbuddet i artikel 81, stk. 1, EF (nu artikel 101, stk. 1, TEUF) som følge af leverandørens beskedne markedsandel, som ikke overstiger 3 %, når den sammenlignes med, at blot tre leverandørers samlede markedsandel udgør ca. 70 %, uanset at varigheden overstiger den gennemsnitlige varighed af de kontrakter, der normalt indgås på det pågældende marked?
            
         
               2)
            
            
               I benægtende fald, og såfremt kontrakten skal undersøges i henhold til forordning nr. 1984/83 (1) og nr. 2790/99 (2), spørges, om artikel 12, stk. 2, i forordning nr. 2790/99 sammenholdt med samme forordnings artikel 5, litra a), kan fortolkes således, at såfremt videreforhandleren ikke er ejer af grunden og resten af kontraktens varighed den 1. januar 2002 overstiger fem år, bliver kontrakten da ugyldig den 31. december 2006?
            
         
      (1)  Kommissionens forordning (EØF) nr. 1984/83 af 22.6.1983 om anvendelse af traktatens artikel 85, stk. 3, på kategorier af eksklusive købsaftaler (EFT L 173, s. 5).
   
      (2)  Kommissionens forordning (EF) nr. 2790/1999 af 22.12.1999 om anvendelse af EF-traktatens artikel 81, stk. 3, på kategorier af vertikale aftaler og samordnet praksis (EFT L 336, s. 21).